Gáhkkor

Gáhkkor (Gavia stellata) lea loddi, mii gullá doktagiidda. Gáhkkor lea unnit go dovtta ja leage unnimus doktagiin. Gáhkkor borrá guliid ja smávva elliid. Beasi ráhkada jeakkis, duoddaris, láttus dahje jávrris.

 Sturrodat ja bajiloaidnu 
Gáhkkor lea unnimus doktagiin. Dan guhkkodat lea 55-67 cm ja soadjagaska 91-110 cm. Gáhkkor deaddá sullii 1 600 g.

Ráves gáhkkoriin lea ránes oaivi, rukses dielkku čeabáha ovdaoasis, vilges čoavji ja gámis sealgi. Gáhkkora njunni lea ránes dahje vilges ja dat lea dábálaččat bajás vitnjut, mii lea erenomáš lottiide mat bukčet. Doktaga ektui gáhkkor doallá oaivvi vuollelis girddedettiin ja vuojadettiin gáhkkora siidduin iige sealggis oidno vilges dielkkut.

 Gáhkkor eará sámegillii
 gáhkkor eará sámegillii sámegiella  gáhkkor lullisámegillii gurhtie julevsámegillii  gurtte anárašgillii  kähtee, kakkâras nuortalašgillii  kaaʹǩǩi, kaaʹǩǩteei

Geahča maid
Gavia stellata Norgga Šládjabáŋkkus 

Kategoriija:Doktagat